Sevinch mahallasi. Sevinch mahallasi (14- mavze) – Toshkent shahar Yunusobod tumanidagi mahalla. Yunusota, Oʻzbekiston mustaqilligi, Bobodehqon, Uvaysiy, Begʻubor, Qadrdon, Ahilobod mahallalari bilan chegaradosh. 2005-yil 29-aprelda Yunusota mahallasidan ajralib chiqqan mahallaga Tinchlik nomi berilgan. Aholisi 6 250 kishi, turli millat vakillari yashaydi. Mahalla hududida oʻrta maktab, bogʻcha-maktab, bolalar bogʻchasi bor. 2016-yil 21-apreldagi Xalq deputatlari Toshkent shahar kengashi qaroriga binoan mahalla nomi "Sevinch" deb oʻzgartirilgan.